Správa Komisie - Výročná Správa Komisie o Záručnom fonde a jeho riadení roku 2008 {SEK(2009) 745} /* KOM/2009/0258 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.6.2009 KOM(2009) 258 v konečnom znení SPRÁVA KOMISIE Výročná správa Komisie o Záručnom fonde a jeho riadení roku 2008 {SEK(2009) 745} OBSAH 1. Právny základ 3 2. Stav fondu k 31. decembru 2008 4 2.1. Finančná analýza 4 2.2. Účtovná evidencia 6 2.3. Finančný výkaz Záručného fondu pred konsolidáciou k 31. decembru 2008 6 2.3.1. Súvaha Záručného fondu pred konsolidáciou 7 2.3.2. Výkaz hospodárskeho výsledku Záručného fondu pred konsolidáciou 10 3. Prichádzajúce a odchádzajúce platby vo fonde 12 3.1. Právny základ pre platby do fondu pochádzajúce zo všeobecného rozpočtu 12 3.2. Prichádzajúce alebo odchádzajúce platby vo všeobecnom rozpočte počas rozpočtového roka 12 3.3. Úrok z investícií likvidných aktív fondu 12 3.4. Náhrada od platobne neschopných dlžníkov 14 4. Pasíva fondu 14 4.1. Nesplatené platby 14 4.2. Úhrada Európskej investičnej banky (EIB) 14 PRÁVNY ZÁKLAD Nariadením Rady (ES, Euratom) č. 2728/94 z 31. októbra 1994 (Ú. v. ES L 293, 12. 11. 1994, s. 1; ďalej len „nariadenie“) sa ustanovil Záručný fond pre vonkajšie opatrenia (ďalej len „fond“), z ktorého sa majú vyplácať platby veriteľom Spoločenstva v prípade platobnej neschopnosti príjemcov úverov poskytnutých alebo zaručených Spoločenstvom. Toto nariadenie bolo zmenené a doplnené nariadením Rady (ES, Euratom) č. 1149/99 z 25. mája 1999 (Ú. v. ES L 139, 2. 6. 1999, s. 1), nariadením Rady (ES, Euratom) č. 2273/2004 z 22. decembra 2004 (Ú. v. EÚ L 396, 31. 12. 2004, s. 28) a naposledy bolo zmenené a doplnené nariadením Rady (ES, Euratom) č. 89/2007 z 30. januára 2007 (Ú. v. EÚ L 22, 31. 1. 2007, s. 1) (ďalej len „zmenené a doplnené nariadenie“). V súlade s článkom 6 tohto nariadenia Komisia poverila Európsku investičnú banku (EIB) finančnou správou fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“). Podľa článku 8.2 tejto dohody musí banka každý rok do 1. marca zaslať Komisii výročnú správu o stave fondu a jeho spravovaní („výkaz o finančných výsledkoch“) a finančný výkaz fondu za predchádzajúci rok („výkaz o finančnom stave fondu“). Ďalšie podrobnosti o správe vzťahujúcej sa na rok 2008 možno nájsť v oddiele 2 pracovného dokumentu útvarov Komisie (ďalej len „príloha“)[1]. Okrem toho sa v článku 7 zmeneného a doplneného nariadenia ustanovuje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho spravovaní za každý rozpočtový rok. STAV FONDU K 31. DECEMBRU 2008 Finančná analýza Stav fondu sa uvádza v súlade s Medzinárodnými štandardmi finančného výkazníctva (IFRS) ku koncu rozpočtového roka 2008. Celková výška finančných prostriedkov fondu bola 1 091 447 384,92 EUR (pozri oddiel 3 prílohy: Výkaz o finančnom stave fondu k 31. decembru 2008, ktorý poskytla EIB). Od založenia fondu túto sumu tvoria všetky: rozpočtové platby do fondu; | + 2 799 914 500,00 EUR | čisté ročné zostatky z predchádzajúcich rokov; | + 676 733 999,20 EUR | náhrada platieb uskutočnených fondom v súvislosti s oneskorenými splátkami; | + 576 705 008,19 EUR | vzniknuté[2] poplatky EIB za správu a audit za rok 2008 zodpovedajúce platbám, ktoré sa uskutočnia v roku 2009; | + 689 972,32 EUR | provízie prijaté za oneskorené náhrady v roku 2002; | + 5 090 662,91 EUR | úprava v dôsledku uplatnenia IFRS na ocenenie portfólia fondu (pozri položku „rezervy“ v pasívach súvahy Záručného fondu v oddiele 3 prílohy); | + 11 565 625,28 EUR | odpočítané požiadavky na čerpanie zo zdrojov fondu; | - 477 860 856,19 EUR | postupné splátky prebytkov vo fonde do všeobecného rozpočtu Európskej únie; | - 1 901 620 000,00 EUR | odpočítaná splátka do rozpočtu uskutočnená v roku 2005, predstavujúca 9 % neuskutočnených operácií k 1. máju 2004 poskytnutých desiatim novým členským štátom (pozri oddiel 1 zmeny a doplnenia nariadenia o fonde z roku 2004); | - 338 831 402,07 EUR | odpočítaná splátka do rozpočtu uskutočnená v roku 2007, predstavujúca 9 % neuskutočnených operácií k 1. januáru 2007 poskytnutých Bulharsku a Rumunsku po pristúpení k EÚ k uvedenému dňu (pozri oddiel 1 zmeny a doplnenia nariadenia o fonde z roku 2004); | - 260 940 124,72 EUR | Finančný stav fondu k 31. decembru 2008. | 1 091 447 384,92 EUR | Celková suma čistej súvahy fondu (t. j. čisté hotovostné zdroje fondu) k 31. decembru 2008 predstavuje 1 182 717 412,60 EUR. Táto suma predstavuje stav fondu vo výške 1 091 447 384,92 EUR mínus vzniknuté poplatky EIB a poplatky za audit vo výške 689 972,32 EUR, z ktorých je 658 322,32 EUR v poplatkoch za správu (úhrada EIB za rok 2008) a prevod z rozpočtu vo výške 91 960 000,00 EUR, ako sa ustanovilo v roku 2008 pre rozpočet na rok 2009[3]. V článku 3 zmeneného a doplneného nariadenia[4] sa vyžaduje, aby fond dosiahol cieľovú sumu stanovenú na úrovni 9 % z celkových splatných kapitálových záväzkov vyplývajúcich z každej operácie plus nezaplatené úrokové pohľadávky. Neuskutočnené záručné operácie týkajúce sa pôžičiek a úverov určené tretím krajinám plus vzniknutý úrok boli preto k 31. decembru 2008 v celkovej výške 14 183 712 378,94 EUR, z čoho suma 136 800 205,24 EUR predstavovala vzniknutý úrok. Pomer medzi zdrojmi fondu vo výške 1 182 717 412,60 EUR a splatnými kapitálovými záväzkami v zmysle zmeneného a doplneného nariadenia bol 8,34%. Keďže tento pomer je nižší ako cieľová suma vo výške 9 % z celkovej zaručenej nesplatenej sumy (zaokrúhlená suma vo výške 1 276 530 000,00 EUR), v súlade s článkom 2 ods. 2 zmeneného a doplneného nariadenia sa musí vykonať prevod zo všeobecného rozpočtu Európskej únie do fondu. Suma, ktorá sa má v roku 2009 zahrnúť do predbežného návrhu rozpočtu na rok 2010 ako rezerva, predstavuje 93 810 000,00 EUR. Účtovná evidencia Keďže sa Komisia rozhodla viesť účtovníctvo v súlade s novými účtovnými pravidlami na základe zásad IPSAS/IFRS, finančné výkazy fondu pred konsolidáciou boli takisto vyhotovené v súlade s týmito zásadami, ako je vysvetlené v prílohe. Finančný výkaz Záručného fondu pred konsolidáciou k 31. decembru 2008 Celková suma v súvahe pred konsolidáciou je 1 091 447 384,92 EUR. Táto suma zahŕňa celkovú sumu fondu plus všetky nedoplatky uhradené z fondu, vzniknuté úroky z omeškania platieb a ostatné položky časového rozlíšenia, a teda predstavuje účtovnú závierku fondu v úplnej štruktúre ku koncu roka, ktoré sa zahrnie do konsolidovanej súvahy EÚ. Významné zmeny v prezentácii účtovníctva sú vysvetlené v poznámkach s cieľom zosúladiť číselné údaje s finančným výkazom EIB, ktorý je uvedený v prílohe (odsek 3.2). Súvaha Záručného fondu pred konsolidáciou Súvaha: Aktíva (EUR) | 2008 | 2007 | Bežné aktíva | Krátkodobé pohľadávky | 983 923,27 | Iné | 983 923,27 | Krátkodobé investície | 886 949 667,40 | 903 713 224,50 | Portfólio AFS – náklady | 857 292 051,50 | 893 521 021,50 | Portfólio AFS – aktuárske rozdiely | -633 286,00 | -5 928 251,48 | Portfólio AFS – úprava na reálnu hodnotu | 11 509 579,98 | -3 895 732,16 | Portfólio AFS – časové rozlíšenie | 18 781 321,92 | 20 016 186,64 | Portfólio AFS – zníženie hodnoty | Peňažné prostriedky a peňažné ekvivalenty | 204 497 717,52 | 249 260 720,52 | Bežné účty | 1 209 530,44 | 1 232 834,25 | Krátkodobé vklady – nominálne | 182 557 991,00 | 246 600 000,00 | Vzniknuté úroky z krátkodobých vkladov | 872 562,49 | 1 427 886,27 | Iné peňažné ekvivalenty – náklady | 19 842 008,01 | Vzniknuté úroky z iných peňažných ekvivalentov | 15 625,58 | Bežné aktíva spolu | 1 091 447 384,92 | 1 153 957 868,29 | SPOLU | 1 091 447 384,92 | 1 153 957 868,29 | Súvaha: Pasíva (EUR) | 2008 | 2007 | A. VLASTNÉ IMANIE | Kapitál (Záručný fond) | 298 522 973,21 | 424 272 973,21 | Platba z rozpočtu | 298 522 973,21 | 298 522 973,21 | (prebytok, ktorý sa má zaplatiť do rozpočtu) | 125 750 000,00 | Rezervy | 11 565 625,28 | -3 627 413,49 | Prvotné uplatnenie – rezerva precenenia na reálnu hodnotu | 56 045,30 | 268 318,67 | Zmeny reálnej hodnoty aktív AFS | 11 509 579,98 | -3 895 732,16 | Akumulovaný prebytok/deficit | 732 583 019,02 | 679 821 791,09 | Prevedené zostatky | 732 583 019,02 | 679 821 791,09 | Hospodársky výsledok za rozpočtový rok | 48 085 795,09 | 52 761 227,92 | Vlastné imanie spolu | 1 090 757 412,60 | 1 153 228 578,73 | B. BEŽNÉ PASÍVA | Záväzky | 689 972,32 | 729 289,56 | Iné | 689 972,32 | 729 289,56 | Bežné pasíva spolu | 689 972,32 | 729 289,56 | SPOLU | 1 091 447 384,92 | 1 153 957 868,29 | Poznámka k súvahe: - „Krátkodobé pohľadávky/iné“ sa vzťahujú na sumu požiadaviek na čerpanie z fondu. Táto suma zahŕňa kapitál, úroky a sankcie, ktoré majú byť prevedené do rozpočtu Európskej únie po uvoľnení záruky fondu. - Rozdiel v „akumulovanom prebytku“ vo vlastnom imaní v porovnaní s finančným stavom fondu uvedenom v odseku 3.3 prílohy je vysvetlený postupnými prevodmi požiadaviek na čerpanie a sankcií do fondu. - „Záväzky/iné“ v roku 2008 zahŕňajú províziu EIB za správu, poplatky za audit, časové rozlíšenia poplatkov za audit záverečných účtov a časové rozlíšenia poplatkov za náhradu splatných v prospech EIB po úhrade sankčných poplatkov do fondu. Výkaz hospodárskeho výsledku Záručného fondu pred konsolidáciou Záručný fond – Konsolidovaný výkaz hospodárskeho výsledku (EUR) | 2008 | 2007 | Výnosy z finančných operácií | 48 907 685,22 | 53 711 135,24 | Výnosy z úrokov | Výnosy z úrokov z peňažných prostriedkov a peňažných ekvivalentov | 8 095 172,09 | 10 018 308,25 | Výnosy z úrokov z aktív AFS | 39 622 151,89 | 40 792 525,60 | Iné výnosy z úrokov | Kurzové zisky | 105 124,43 | Realizované zisky z predaja aktív AFS | 1 085 236,81 | 2 900 301,39 | Zrušenie straty zo zníženia hodnoty aktív AFS | Iné finančné výnosy | Výdavky na finančné operácie | -821 890,13 | -949 907,32 | Úrokové poplatky | Úrokové poplatky za peňažné prostriedky a peňažné ekvivalenty | Kurzové straty | -115 874,33 | Realizované straty z predaja aktív AFS | Straty zo zníženia hodnoty aktív AFS | Iné finančné poplatky | -821 890,13 | -834 032,99 | z toho: poplatky za správu | -658 322,32 | -835 014,05 | PREBYTOK Z NEPREVÁDZKOVEJ ČINNOSTI | 48 085 795,09 | 52 761 227,92 | PREBYTOK Z BEŽNEJ ČINNOSTI | Mimoriadne zisky | Mimoriadne straty | PREBYTOK Z MIMORIADNYCH POLOŽIEK | HOSPODÁRSKY VÝSLEDOK ZA ROZPOČTOVÝ ROK | 48 085 795,09 | 52 761 227,92 | Poznámka k výkazu hospodárskeho výsledku pred konsolidáciou: „Iné finančné poplatky“ zahŕňajú províziu EIB zo správy, poplatky za audit, časové rozlíšenia poplatkov za audit záverečných účtov a časové rozlíšenia poplatkov za náhradu splatných EIB po úhrade nekrytých sankčných poplatkov do fondu. PRICHÁDZAJÚCE A ODCHÁDZAJÚCE PLATBY VO FONDE Právny základ pre platby do fondu pochádzajúce zo všeobecného rozpočtu V súlade so zmeneným a doplneným nariadením sa na tvorbu prostriedkov fondu uplatňuje nové pravidlo. Jednou z hlavných výhod tohto systému v tejto súvislosti je jeho jednoduchosť a istota týkajúca sa rozpočtových požiadaviek, pretože všetky druhy krytých operácií (EIB, makrofinančná pomoc, pôžičky Euratomu) sú známe a uplatňuje sa v nich rovnaké pravidlo, podľa ktorého sa na výpočet cieľovej sumy uplatňuje sadzba 9 % z nesplatenej sumy úverov a zaručených úverov. Podľa medziinštitucionálnej dohody medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[5] sa suma, ktorá je k dispozícii na financovanie fondu, realizuje prostredníctvom rozpočtovej položky uvedenej v kapitole 4 (Vonkajšie vzťahy). Prichádzajúce alebo odchádzajúce platby vo všeobecnom rozpočte počas rozpočtového roka Hlavným cieľom zmeny a doplnenia nariadenia z roku 2007 je zlepšiť efektivitu využívania rozpočtových prostriedkov tvorbou prostriedkov fondu na základe zaznamenaných súm zaručených nesplatených pôžičiek. Vo vzťahu k nesplateným zaručeným operáciám k 31. decembru 2007 vo výške 12 427 580 000,00 EUR sa do rozpočtovej položky 01040114 „Tvorba prostriedkov Záručného fondu“ na rok 2008 vo výkaze výdavkov všeobecného rozpočtu Európskej únie z roku 2009 vložila suma 91 960 000,00 EUR zodpovedajúca tvorbe prostriedkov z roku 2007. Táto suma sa z rozpočtu do fondu splatila 23. januára 2009 jedným prevodom. Úrok z investícií likvidných aktív fondu Likvidné aktíva fondu sa investujú v súlade so zásadami riadenia ustanovenými v prílohe k dohode medzi Spoločenstvom a EIB z 23. a 25. novembra 1994, zmenenej a doplnenej dodatkovou dohodou č. 1 zo 17. a 23. septembra 1996, dodatkovou dohodou č. 2 z 26. apríla a 8. mája 2002 a dodatkovou dohodou č. 3 z 25. februára 2008. Na krátkodobé investície (nepresahujúce jeden rok) sa musí použiť 20 % fondu. Tieto investície zahŕňajú cenné papiere s pohyblivou úrokovou mierou bez ohľadu na dátum ich splatnosti a cenné papiere s fixnou sadzbou s maximálne jednoročnou zostávajúcou lehotou splatnosti bez ohľadu na ich pôvodnú lehotu splatnosti. Je to z toho dôvodu, že cenné papiere s fixnou sadzbou sa uhrádzajú vo výške 100 % ich nominálnej hodnoty na konci lehoty ich platnosti, zatiaľ čo cenné papiere s pohyblivou úrokovou mierou sa môžu predať kedykoľvek za cenu približujúcu sa hodnote 100 %, bez ohľadu na čas, ktorý zostáva do ich splatnosti. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 100 000 000,00 EUR ponecháva v peňažných investíciách, najmä v bankových vkladoch. V roku 2008 sa v portfóliu dosiahla celková návratnosť vo výške 6,42 %. Podmienky na trhu v roku 2008 boli nesmierne ťažké, pretože sa rozšírila finančná kríza, zasiahla všetky banky a začala ovplyvňovať reálne hospodárstvo. Výkonnosť portfólia bola nižšia ako referenčná hodnota (podrobné údaje pozri ods. 1.4.2 prílohy „Výkonnosť“). Na konci roka 2008 dosahovala znížená výkonnosť 77,56 základných bodov. Znížená výkonnosť fondu bola výrazná najmä od polovice septembra po bankrote banky Lehman Brothers a značné rozšírenie ziskových rozpätí malo negatívny vplyv na cenné papiere, ktoré nepatria do skupiny dlhopisov predstavujúcej základ pre indexy Eurozone Sovereign Iboxx. Najmä dlhopisy, ktoré emitovali východoeurópske vlády, v ktorých má portfólio fondu pozície, utrpeli v októbri a novembri značné zníženie cien. V decembri 2008 bola táto znížená výkonnosť v dôsledku stabilizácie trhu menej závažná. Zoznam bánk oprávnených prijímať vklady schválili Komisia a EIB. Pôvodný zoznam sa pravidelne reviduje so zreteľom na aktuálne zmeny v hodnotení bánk. Všetky tieto banky majú hodnotenie od agentúry Moody's najmenej na úrovni stupňa P1 pre krátkodobé investície, alebo ekvivalentné hodnotenie od agentúry Standard & Poor's alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika. V roku 2008 predstavovali úroky z peňažnej hotovosti a peňažných ekvivalentov, bežných účtov fondu a cenných papierov celkovú sumu 48 802 560,79 EUR, ktorá sa delila takto: - z vkladov a bežných účtov: 8 043 015,28 EUR; predstavuje to stav k 31. decembru 2008 vrátane úroku z bankových vkladov vo výške 8 528 274,58 EUR a zmien vo vzniknutom úroku v roku 2008 vo výške 539 698,20 EUR. Bežné účty vo výške 54 438,90 EUR pozostávali z úroku zaznamenaného na bežných účtoch. - z portfólia cenných papierov: 39 622 151,89 EUR; táto suma sa skladá z úrokov z cenných papierov vo výške 40 834 028,61 EUR a zmien vo vzniknutých úrokoch (1 234 864,72 EUR) k 31. decembru 2008. Úrok z cenných papierov sa tvorí investíciami do cenných papierov v súlade so zásadami investovania ustanovenými v dohode, v ktorej sa EIB zveruje úloha správy likvidných aktív fondu. Z tejto sumy sa však musí 22 988,00 EUR odpočítať z cenných papierov zaznamenaných v priebehu roku ako rozdiel medzi vstupnou cenou a splatenou hodnotou rozdelenou pro rata temporis počas zostávajúcej doby splatnosti držaných cenných papierov (zodpovedá rozsahu prémie alebo zľavy zaznamenanej vo výkaze ziskov a strát). Získané úroky sú zaznamenané vo výsledkoch rozpočtového roka. Náhrada od platobne neschopných dlžníkov Dňa 12. decembra 2008 sa od Argentínskej republiky získal spať sankčný úrok vo výške 1 448 433,44 USD. K 31. decembru 2008 nejestvovala žiadna požiadavka na spätné získanie sumy. PASÍVA FONDU Nesplatené platby Fond nebol v roku 2008 vyzvaný na úhradu platieb z omeškania. Úhrada Európskej investičnej banky (EIB) V druhej dodatkovej dohode k uvedenej dohode, podpísanej 26. apríla a 8. mája 2002, sa ustanovuje, že úhrada banky sa vypočíta tak, že pri každej z tranží aktív fondu sa použijú degresívne ročné sadzby provízie, ktoré sa ich týkajú. Táto úhrada sa vypočítava na základe priemerných aktív fondu. Úhrada banky na rok 2008 bola stanovená vo výške 658 322,32 EUR a bola zaznamenaná vo výkaze ziskov a strát a ako prírastky (pasíva) v súvahe. Úhrada bola vykonaná v prospech EIB vo februári 2009. [1] SEK(2009). [2] Táto suma vo výške 689 972,32 EUR zahŕňa 658 322,32 EUR v poplatkoch EIB za správu and externý audit vo výške 31 650,00 EUR v roku 2008 (pozri odsek 3.6 prílohy, bežné pasíva). [3] Suma 91 960 000,00 EUR sa zaplatila do fondu 23. januára 2009 zo všeobecného rozpočtu Európskej únie. [4] V zmenenom a doplnenom nariadení sa ustanovuje, že operácie s krajinami pristupujúcimi k EÚ kryté fondom zostávajú po dátume ich pristúpenia naďalej kryté zárukou Spoločenstiev. Od tohto dátumu však prestávajú byť vonkajšími opatreniami Spoločenstiev a sú kryté priamo všeobecným rozpočtom Európskej únie, a už nie záručným fondom. [5] Ú. v. EÚ C 139, 14.6.2006, s. 1.